
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Ισολογισμού - Απολογισμού του ΤΑΝ έτους 1986 ... 1 

Καθορισμός παγίων επιχορηγήσεων της Υπηρεσίας Επιθ/σης Τε¬ 
λωνείων και των Περιφερειακών Επιθεωρήσεων αυτής, για το 
από 1ης Οκτωβρίου 1987 μέχρι 31 Δεκεμβρίου 1987 χρονικό 

διάστημα. 2 

Χρηματοδότηση από τον ΟΑΕΔ των Δήμων Καλαμαριάς, Ελληνι¬ 
κού, Θηβαίων, της Κοινότητας Αγριάς Βόλου και ΔΕΥΑ Βέ¬ 
ροιας για την εκτέλεση κοινωφελών έργων προς απασχόληση 

■ ανέργων. 3 

Χρηματοδότηση από τον ΟΑΕΔ του Δήμου Αλίμου και των Κοινο¬ 
τήτων Αναρραχής, Μεσόβουνου Πτολεμαΐδας και Ζώνης Κοζά¬ 
νης για την εκτέλεση κοινωφελών έργων προς απασχόληση ανέρ¬ 
γων . 4 

Χρηματοδότηση από τον ΟΑΕΔ του Δήμου Άμφισσας, των Κοινο¬ 
τήτων Καλογραινών, Κανδήλας Αρκαδίας, Καρυάς Λευκάδας, 
Πηγαδισάνων Λευκάδας και Δημοτικής Επιχ/σης Έργων 
Αλεξ/πολης για την εκτέλεση κοινωφελών έργων προς απασχό¬ 


ληση ανέργων . 5 

Μεταφορά θέσης ειδικευόμενου γιατρού από το Νομαρχιακό Γενικό 
Νοσοκομείο Πατησίων στο Νομαρχιακό Γενικό Νοσοκομείο 

Νέας Ιωνίας «Η ΑΓΙΑ ΟΛΓΑ». 6 

Ορισμός αναγκαιούντος προσωπικού και έγκριση πρόσληψης αυτού 

στο Σουηδικό Οίκο Ευγηρίας Ηγουμενίτσας. 7 

Έγκριση προσωρινής πρόσληψης προσωπικού στον Κρατικό Παι¬ 
δικό Σταθμό Νέας Κρήνης και στον Κρατικό Παιδικό Σταθμό 

Τούμπας . 8 

Προσωρινή πρόσληψη προσωπικού στον Γ' Κρατικό Παιδικό 

Σταθμό Θεσσαλονίκης. 9 

Αύξηση συντάξεων Ταμείου Επικουρικής Ασφαλίσεως Προσωπικού 

Εταιρειών Τσιμέντου .10 

Πρακτική άσκηση σπουδαστών ΤΕΙ στο επάγγελμα.11 

Τροποποίηση της με αριθ. ΒΙ/13828/19.12.85 απόφασης «περί 

συγκροτήσεως του Υπηρεσιακού Συμβουλίου».12 

Τροποποίηση απόφασης συγκρότησης Επιτροπής Τιμών Φαρμά¬ 
κων .13 


ΑΓΟΡΑΝΟΜΙΚΕΣ ΔΙΑΤΑΞΕΙΣ 

Παραγωγή και διάθεση αρτοπαρασκευασμάτων από διάφορα 

άλευρα και μείγματα αυτών.14 

Μετάταξη των σερβιριζόμενων καφέδων από κατ/τα κατηγοριών 
Α' Διακεκριμένης & ανωτέρων και αναγραφή στους τιμ/γους 
των εστιατορίων & λοιπών παρόμοιων κατ/τ.ων για έκδοση ή μη 
αποδείξεων.15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρί6. 872.3/4/87/Σ 7991 · (1) 

Έγκριση Ισολογισμού-Απολογισμού του ΤΑΝ έτους 1986. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το από 24 ΔΕΚ. 1931/2 ΙΑΝ. 1932 ΠΔ «περί κωδικοποιήσεως 
του Ν. 5042/31, περί ΤΑΝ» (άρθρο 30). 

β. Τα άρθρα 30-31 του ΝΔ 496/74 «περί λογιστικού των Νομικών 
Προσώπων Δημοσίου Δικαίου» όπως τροποποιήθηκε μεταγενέστερα. 

γ. Τη με αριθ. 072.2/7/Γ1564 από 6.11.86 Κοινή Απόφαση του 
Πρωθυπουργού και του Αντιπροέδρου της Κυβέρνησης και Υπουργού 
Εθνικής Άμυνας με θέμα «Ανάθεση αρμοδιοτήτων Υπουργού Εθνικής 
Άμυνας στους Υφυπουργούς Εθνικής Άμυνας» (ΦΕΚ 784Β/ 
7.11.86). 

δ. Την υπ’ αριθ. 872.3/3/87 από 22.6.87 Απόφαση ΥΕΘΑ/ΓΕΝ 
«περί συστάσεως Εξελεγκτικής Επιτροπής ελέγχου του Ισολογισμού- 
Απολογισμού του ΤΑΝ έτους 1986». 

ε. Την από 11.9.1987 έκθεση της Εξελεγκτικής Επιτροπής, αποφα¬ 
σίζουμε: 

Εγκρίνουμε τον Ισολογισμό του Ταμείου Αλληλοβοήθειας Ναυτικού 
οικονομικής χρήσεως 1986 ύψους εξακοσίων ογδόντα τεσσάρων εκα¬ 
τομμυρίων οκτακόσιων σαράντα τριών χιλιάδων επτακοσίων τριάντα 
έξι δραχμών (684.843.736), καθώς και τον Απολογισμό, ο οποίος εμ¬ 
φανίζει σύνολο εισπράξεων εννιακόσια δεκατέσσερα εκατομμύρια επτα¬ 
κόσιες είκοσι μία χιλιάδες δύο δρχ. και ογδόντα λεπτά 
(914.721.002,80) και σύνολο πληρωμών οκτακόσια εβδομήντα δύο 
εκατομμύρια εννιακόσιες ογδόντα μία χιλιάδες οκτακόσιες επτά δραχ¬ 
μές και 80 λεπτά (872.981.807,80), όπως βεβαιώθηκαν από την 
Εξελεγκτική Επιτροπή. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Οκτωβρίου 1987 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-♦- 

Αριθ. 1885 (2) 

Καθορισμός παγίων επιχορηγήσεων της Υπηρεσίας Επιθ/σης Τελω¬ 
νείων και των Περιφερειακών Επιθεωρήσεων αυτής, για το από 1ης 

Οκτωβρίου 1987 μέχρι 31 Δεκεμβρίου 1987 χρονικό διάστημα. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν.Δ. 321/69 «Περί Κώδικα Δημοσίου Λογιστικού» όπως τρο¬ 
ποποιήθηκε με το 1337/73 όμοιο. 

2. Το Ν.745/77 «περί προσωρινής διοικήσεως των εσόδων και εξό¬ 
δων του Κράτους και των Ειδικών Ταμείων και των Ειδικών Υπηρε¬ 
σιών». 

3. Την 194902/22.11.69 απόφαση του Υπουργού των Οικονομι¬ 
κών «Περί διαδικασίας πληρωμής σταθερών, διαρκούς ή περιοδικού χα¬ 
ρακτήρα δαπανών». 

4. Την απόφαση του Αναπλ. Τπουργού των Οικονομικών αριθ. Δ 
5112/3010/12.10.87 «Περί μεταβίβασης εξουσίας να υπογράφουν 
“Με Εντολή Αναπλ. Υπουργού” στους Προϊσταμένους Δ/νσεων, Τμη¬ 
μάτων και Ανεξαρτήτων Γραφείων της Κεντρικής Υπηρεσίας του 
Υπουργείου Οικονομικών. 

5. Τις πιστώσεις που γράφτηκαν στον προϋπολογισμό εξόδων οικον. 
έτους 1987 του ειδικού φορέα 23-530 «ΕΠΙΘΕΩΡΗΣΗ ΤΕΛΩ¬ 
ΝΕΙΩΝ», αποφασίζουμε: 

Καθορίζουμε τις πάγιες επιχορηγήσεις για το από 1ης Οκτωβρίου 
1987 μέχρι 31 Δεκεμβρίου 1987 χρονικό διάστημα, για έξοδα γραφι¬ 
κής ύλης, καθαριότητας και θέρμανσης της Δ/νσης Επιθεώρησης Τε¬ 
λωνείων και των Περιφερειακών Επιθεωρήσεων αυτής, ως κατωτέρω: 
Α/ΑΤΙΤΛΟΣ ΓΡΑΦ. ΥΛΗ ΚΑΘΑΡ/ΤΑ ΘΕΡ/ΝΣΗ 

ΥΠΗΡΕΣΙΑΣ ΚΑΕ 1114 ΚΑΕ 1355 ΚΑΕ 1613 


1 . 

Δ/νση Επιθ. Τελωνείων 
(Κεντρική Υπηρεσία) 

17.000 

60.000 

- 

2. 

1η Περ. Επιθ. Τελωνείων 

18.000 

64.000 

- 

3. 

2η Περ. Επιθ. Τελωνείων 

10.000 

38.000 

- 

4. 

3η Περ. Επιθ. Τελωνείων 

4.000 

27.000 

15.000 

5. 

4η Περ. Επιθ. Τελωνείων 

4.000 

4.000 

- 

6. 

5η Περ. Επιθ. Τελωνείων 

19.000 

52.000 

40.000 

7. 

6η Περ. Επιθ. Τελωνείων 

5.000 

22.000 

20.000 

8. 

7η Περ. Επιθ. Τελωνείων 

5.000 

22.000 

15.000 

9. 

8η Περ. Επιθ. Τελωνείων 

4.000 

86.000 

4.000 

293.000 

10.000 

100.000 


Η ανωτέρω δαπάνη αναλαμβάνεται με την παρούσα από τον ειδικό 
φορέα (23-530) «ΕΠΙΘΕΩΡΗΣΗ ΤΕΛΩΝΕΙΩΝ» και ΚΑΕ 1114, 
1355 και 1613 αντίστοιχα του προϋπολογισμού εξόδων τρέχοντος οι¬ 
κονομικού έτους και σύμφωνα με τα καθοριζόμενα στις παραγράφους 2, 
3, 4 και 5 του σκεπτικού. 

Βεβαιώνεται ότι υφίσταται εγγεγραμμένη πίστωση στον προϋπολογι¬ 
σμό οικον. έτους 1987 αριθ. υποχρεώσεως 4,4, 4. 

Αθήνα, 19 Οκτωβρίου 1987 
Ο Διευθυντής Υ.Ε.Ε. Υπ. Οικονομικών 

Κ. ΚΑΣΒΙΚΗΣ 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 16 Οκτωβρίου 1987 
Με εντολή Αναπληρωτή Υπουργού 
Ο Διευθυντής 
ΣΠΥΡΟΣ ΜΑΡΝΙΕΡΟΣ 

- 4 - 

Αριθ. 32288 (3) 

Χρηματοδότηση από τον ΟΑΕΔ των Δήμων Καλαμαριάς, Ελληνικού, 

Θηβαίων, της Κοινότητας Αγριάς Βόλου και ΔΕΥΑ Βέροιας για την 

εκτέλεση κοινωφελών έργων προς απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή κι¬ 
νήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την κοινή απόφαση αριθμ. 31579/25.6.87 των Υπουργών Εθνι¬ 
κής Οικονομίας και Εργασίας «Έγκριση διάθεσης ποσού 500.000.000 
δρχ. από κεφάλαια του ΟΑΕΔ για την εκτέλεση κοινωφελών έργων». 

3. Το 107054/24.8.87 έγγραφο του ΟΑΕΔ με το οποίο μας υπέ¬ 
βαλε απόσπασμα πρακτικών της 264/18.8.87 συνεδρίασης του Διοι¬ 
κητικού Συμβουλίου του κατά την οποία αποφασίστηκε η υποβολή πρό¬ 
τασης για τη χρηματοδότηση εκ μέρους του ΟΑΕΔ των Δήμων Καλα¬ 
μαριάς, Ελληνικού, Θηβαίων, της Κοινότητας Αγριάς Βόλου και ΔΕΥΑ 
Βέροιας με τα ποσά των 3.500.000 δρχ., 500.000 δρχ., 1.240.000 
δρχ., 150.000 δρχ. και 25.000.000 δρχ. αντίστοιχα με τη μορφή συ¬ 
νεισφοράς, για την εκτέλεση κοινωφελών έργων προς απασχόληση 
ανέργων, αποφασίζουμε: 

Εγκρίνουμε τη χορήγηση των παρακάτω ποσών από τον ΟΑΕΔ, 
στους εξής φορείς, με τη μορφή συνεισφοράς, για την εκτέλεση κοινωφε¬ 
λών έργων, προς απασχόληση ανέργων. 

1. Δήμο Καλαμαριάς: ποσό τριών εκατομμυρίων πεντακοσίων χιλιά¬ 
δων (3.500.000) δρχ. προς απασχόληση τριάντα έξι (36) ανέργων. 
Περιγραφή έργων: 

- Συνέχιση εργασιών στο κτήμα «Γεωργιάδη» (Γ' φάση) 

- Ολοκλήρωση διαμόρφωσης κοινοχρήστων χώρων στη συμβολή 
των οδών Ανδριανουπόλεως και Θερμαϊκού. 

- Δενδροστοιχίες στη Δημοτική Πλαζ (Γ' φάση). 


- Διαμόρφωση χώρων στη γωνία των οδών Ερυθρού Σταυρού και 
Σουλίου. 

- Συντήρηση Σχολικών Κτιρίων Δήμου Καλαμαριάς. 

Για την κατασκευή των παραπάνω έργων, θ’ απαιτηθεί το ποσό των 
είκοσι οκτώ εκατομμυρίων (28.000.000) δρχ. και θα πραγματοποιη¬ 
θούν συνολικά δύο χιλιάδες τριακόσια σαράντα (2.340) ημερομί¬ 
σθια. 

2. Δήμο Ελληνικού: ποσό πεντακοσίων χιλιάδων (500.000) δρχ. 
προς απασχόληση δέκα (10) ανέργων. 

Περιγραφή έργων: 

- Κατασκευή κρασπεδορείθρων και πεζοδρομίων στο κάτω Ελλη¬ 
νικό. 

- Κατασκευή αποχετευτικού δικτύου ακαθάρτων στην οδό Γούναρη. 

Για την κατασκευή των παραπάνω έργων, θ’ απαιτηθεί το ποσό των 

δώδεκα εκατομμυρίων τετρακοσίων εξήντα χιλιάδων (12.460.000) 
δρχ. και θα πραγματοποιηθούν συνολικά τριακόσια είκοσι πέντε (325) 
ημερομίσθια. 

3. Δήμο Θηβαίων: ποσό ενός εκατομμυρίου διακοσίων σαράντα χι¬ 
λιάδων (1.240.000) δρχ. προς απασχόληση τριάντα (30) ανέργων. 
Περιγραφή έργων: 

- Κατασκευή γηπέδου ΤΕΝΝΙΣ-ΜΠΑΣΚΕΤ στο ΤΑΧΙ. 

- Πεζοδρόμηση οδών στην Γκράβεζα. 

- Πεζοδρόμηση οδών Αλαμάνας.·· 

Για την κατασκευή των παραπάνω έργων θ’ απαιτηθεί το ποσό των 
δέκα εκατομμυρίων τετρακοσίων χιλιάδων (10.400.000) δρχ.· και θ’ 
απαιτηθούν συνολικά οκτακόσια είκοσι πέντε ημερομίσθια (825). 

4. Κοινότητα Αγριάς Βόλου: ποσό εκατόν πενήντα χιλιάδων 
(150.000) δρχ. προς απασχόληση έξι (6) ανέργων. 

Περιγραφή έργων: 

Ασφαλτόστρωση Κοινοτικών Οδών 

Για την κατασκευή του παραπάνω έργου, θα απαιτηθεί το ποσό του 
ενός εκατομμυρίου πεντακοσίων χιλιάδων (1.500.000) δρχ. και θα 
πραγματοποιηθούν συνολικά εκατόν (100) ημερομίσθια. 

5. ΔΕΥΑ Βέροιας: ποσό είκοσι πέντε εκατομμυρίων τετρακοσίων χι¬ 
λιάδων (25.400.000) δρχ. προς απασχόληση εκατό δέκα τρεις (113) 
ανέργων. 

Περιγραφή έργων: 

- Εσωτερικό δίκτυο ύδρευσης πόλης Βέροιας. 

- Εσωτερικό δίκτυο αποχέτευσης πάλης Βέροιας (όμβριων και ακα¬ 
θάρτων υδάτων). 

Για την κατασκευή των παραπάνω έργων, θ’ απαιτηθεί το ποσό των 
επτακοσίων εξήντα πέντε εκατομμυρίων οκτακόσιων ογδόντα τεσσάρων 
χιλιάδων (765.884.000) δρχ. και θα πραγματοποιηθούν συνολικά δε¬ 
καέξι χιλιάδες εννιακόσια πενήντα (16.950) ημερομίσθια. 

Η χρηματοδότηση αυτή θα δοθεί στους παραπάνω φορείς με τους 
όρους και προϋποθέσεις που ορίζει η 30701/10.4.87 (ΦΕΚ 206 τεύχ. 
Β της 22.4.87) κοινή απόφαση των Υπουργών Εθνικής Οικονομίας και 
Εργασίας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 14 Οκτωβρίου 1987 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

Κ. ΣΗΜΙΤΗΣ Γ. ΓΕΝΝΗΜΑΤΑΣ 

- ♦- 

Αριθ. 32552 (4) 

Χρηματοδότηση από τον ΟΑΕΔ του Δήμου Αλίμου και των Κοινοτήτων 

Αναρραχής, Μεσόβουνου Πτολεμαΐδας και Ζώνης Κοζάνης για την 

εκτέλεση κοινωφελών έργων προς απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή κι¬ 
νήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την κοινή απόφαση αριθμ. 31579/87 των Υπουργών Εθνικής 
Οικονομίας και Εργασίας «Έγκριση διάθεσης ποσού 500.000.000 
δρχ. από κεφάλαια του ΟΑΕΔ για την εκτέλεση κοινωφελών έργων». 

3. Το 108733/28.9.87 έγγραφο του ΟΑΕΔ με το οποίο μας υπέ¬ 
βαλε απόσπασμα πρακτικών της 269/22.9.87 συνεδρίασης του Διοι¬ 
κητικού Συμβουλίου του κατά την οποία αποφασίστηκε η υποβολή πρό¬ 
τασης για τη χρηματοδότηση.εκ "μέρους του ΟΑΕΔ του Δήμου Αλίμου 
και των Κοινοτήτων Αναρραχής, Μεσόβουνου Πτολεμαΐδας και Ζώνης 
Κοζάνης με τα ποσά των 1.600.000 δρχ., 500.000 δρχ., 1.500.000 

δρχ. και 180.000 δρχ. αντίστοιχα με τη μορφή συνεισφοράς, για την 
εκτέλεση κοινωφελών έργων, αποφασίζουμε: 

Εγκρίνουμε τη χορήγηση των παρακάτω ποσών από τον ΟΑΕΔ, 
στους εξής φορείς, με τη μορφή συνεισφοράς, για την εκτέλεση κοινωφε¬ 
λών έργων, προς απασχόληση ανέργων. 

1. Δήμο Αλίμου: ποσό ενός εκατομμυρίου εξακοσίων χιλιάδων δρχ. 
προς απασχόληση δεκαέξι (16) ανέργων. 

Περιγραφή έργων: 

- Διαμόρφωση άλσους Εργατικής Πρωτομαγιάς. 

- Διαπλάτυνση και διαμόρφωση πεζοδρομίων Ελ. Βενιζέλου. 

Για την κατασκευή των παραπάνω έργων θ’ απαιτηθεί το ποσό των 
οκτώ εκατομμυρίων (8.000.000) δρχ. και θα πραγματοποιηθούν συνο¬ 
λικά χίλια πενήντα επτά (1.057) ημερομίσθια. 

2. Κοινότητα Αναρραχής Κοζάνης: ποσό πεντακοσίων χιλιάδων 
(500.000) δρχ. προς απασχόληση δεκαεπτά (17) ανέργων. 
Περιγραφή έργου: 

- Τσιμεντόστρωση οδού Ιωάννου Μεταξά. 

Για την κατασκευή του παραπάνω έργου, θ’ απαιτηθεί το ποσό των 
δύο εκατομμυρίων τριακοσίων χιλιάδων (2.300.000) δρχ. και θα 
πραγματοποιηθούν συνολικά τριακόσια τριάντα (330) ημερομίσθια. 

3. Κοινότητα Μεσόβουνου Πτολεμαΐδας: ποσό ενός εκατομμυρίου 
πεντακοσίων χιλιάδων (1.500.000) δρχ. προς απασχόληση έντεκα 
(11) ανέργων. 

Περιγραφή έργου: 

- Κατασκευή έργου υδρεύσεως. 

Για την κατασκευή του παραπάνω έργου, θ’ απαιτηθεί το ποσό των 
δεκατεσσάρων εκατομμυρίων (14.000.000) και θα πραγματοποιηθούν 
συνολικά χίλια (1.000) ημερομίσθια. 

4. Κοινότητα Ζώνης Κοζάνης: ποσό εκατόν ογδόντα χιλιάδων 
(180.000) δρχ. προς απασχόληση έντεκα (11) ανέργων. 

Περιγραφή έργου: 

- 'Γσιμεντοστρώσεις κοινοτικού δρόμου. 

Για την κατασκευή του παραπάνω έργου θ’ απαιτηθεί το ποσό των 
πεντακοσίων χιλιάδων (500.000) δρχ., και θα πραγματοποιηθούν συ¬ 
νολικά εκατόν είκοσι ένα (121) ημερομίσθια. 

Η χρηματοδότηση αυτή θα δοθεί στους παραπάνω φορείς με τους 
όρους και προϋποθέσεις που ορίζει η 30701/10.4.87 (ΦΕΚ 206 τ.Β’ 
της 22.4.87) κοινή απόφαση των Υπουργών Εθνικής Οικονομίας και 
Εργασίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Οκτωβρίου 1987 

ΟΙ ΥΠΟΥΡΓΟΙ 

ΕΘΝ ΟΙΚΟΝΟΜΙΑΣ ΕΡΓΑΣΙΑΣ 

Κ. ΣΗΜΙΤΗΣ Γ. ΓΕΝΝΗΜΑΤΑΣ 

-♦- 

Αριθ. 32555 (5) 

Χρηματοδότηση από τον ΟΑΕΔ του Δήμου Άμφισσας, των Κοινοτήτων 

Καλογραινών, Κανδήλας Αρκαδίας, Καρυάς Λευκάδας, Πηγαδισά- 

νων Λευκάδας και Δημοτικής Επιχ/σης Έργων Αλεξ/πολης για 

την εκτέλεση κοινωφελών έργων προς απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν.1262/82 «Για την παροχή κι¬ 
νήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την κοινή απόφαση αριθμ. 31579/87 των Υπουργών Εθνικής 
Οικονομίας και Εργασίας «Έγκριση διάθεσης ποσού 500.000.000 
δρχ. από κεφάλαια του ΟΑΕΔ για την εκτέλεση κοινωφελών έργων». 

3. Το 104677/24.8.87 έγγραφο του ΟΑΕΔ με το οποίο μας υπέ¬ 
βαλε απόσπασμα πρακτικών της 264/18.8.87 συνεδρίασης του Διοι¬ 
κητικού Συμβουλίου του κατά την οποία αποφασίστηκε η υποβολή πρό¬ 
τασης για τη χρηματοδότηση εκ μέρους του ΟΑΕΔ του Δήμου Άμφισ¬ 
σας, των Κοινοτήτων Καλογραινών, Κανδήλας Αρκαδίας, Καρυάς 
Λευκάδας, Πηγαδισάνων Λευκάδας και Δημοτικής Επιχ/σης Έργων 
Αλεξ/πολης με τα ποσά των 19.300.000 δρχ., 600.000 δρχ., 
120.000 δρχ., 700.000 δρχ., 670.000 δρχ. και 6.300.000 δρχ. αντί¬ 
στοιχα με τη μορφή συνεισφοράς, για την εκτέλεση κοινωφελών έργων 
προς απασχόληση ανέργων, αποφασίζουμε: 

Εγκρίνουμε τη χορήγηση των παρακάτω ποσών από τον ΟΑΕΔ, 
στους εξής φορείς, με τη μορφή συνεισφοράς, για την εκτέλεση κοινωφε¬ 
λών έργων, προς απασχόληση ανέργων. 

1. Δήμο Άμφισσας: ποσό δεκαεννέα εκατομμυρίων τριακοσίων χι¬ 


λιάδων (19.300.000) δρχ., προς απασχόληση σαράντα τριών (43) 
ανέργων. 

Περιγραφή έργων: 

- Επέκταση και αντικατάσταση Τμημ., εσωτερικού δικτύου ύδρευ- 
σης. 

- Αποχέτευση Άμφισσας. 

- Αδρευτικοί τσιμενταύλακες. 

- Δημοτική οδοποιία προβλέπεται να κατασκευαστούν προστατευτι¬ 
κοί τοίχοι αντιστήριξης διαφόρων δημοτικών δρόμων σε διάφορα σημεία 
της πόλης Άμφισσας. 

- Κατασκευή σπιτιών για την στέγαση τσιγγάνων. 

- Ανάπλαση χώρου μνημείου Εθνικής Αντίστασης. 

- Δημοτικό πάρκιγκ προβλέπεται να γίνει πάρκιγκ φορτηγών αυτ/ 
των για την αποσυμφόρηση των δημοτικών δρόμων. 

- Δημοτικό Αναψυκτήριο Κάστρου. 

- Πλακοστρώσεις Λεωφόρος Σαλώνων. 

- Αναπλάσεις πλατειών. 

- Διαμόρφωση πεζοδρόμων Αγοράς και παλαιών κρουνών. 

- Ανάπλαση περιοχής Αγίων Αναργύρων και Συνοικίας Χάρμαινας. 

Για την κατασκευή των παραπάνω έργων, θ’ απαιτηθεί το ποσό των 

εβδομήντα ενός εκατομμυρίων (71.000.000) δρχ.. και θα πραγματο¬ 
ποιηθούν συνολικά δώδεκα χιλιάδες εννιακόσια (12.900) ημερομί¬ 
σθια. 

2. Κοινότητα Καλογραινών: ποσό εξακοσίων χιλιάδων (600.000) 
δρχ. προς απασχόληση είκοσι δύο (22) ανέργων. 

Περιγραφή έργων: 

- Περίφραξη παιδικής χαράς 

- Φρεάτια αγωγού ύδρευσης 

- Αποχέτευση όμβριων 

- Κατασκευή κρασπέδων 

Γ ια την κατασκευή των παραπάνω έργων θ’ απαιτηθεί το ποσό των 
έξι εκατομμυρίων εξακοσίων εβδομήντα επτά χιλιάδων εννιακοσίων σα¬ 
ράντα δύο (6.677.942) δρχ. και θα πραγματοποιηθούν συνολικά τε¬ 
τρακόσια εννέα (409) ημερομίσθια; 

3. Κοινότητα Κανδήλας Αρκαδίας: ποσό εκατόν είκοσι χιλιάδων 
(120.000) δρχ. προς απασχόληση είκοσι τεσσάρων (24) ανέργων. 
Περιγραφή έργου: 

- Κοινοτική οδοποιία 

Για την κατασκευή του παραπάνω έργου, θ’ απαιτηθεί το ποσό του 
ενός εκατομμυρίου πεντακοσίων χιλιάδων (1.500.000) δρχ. και θα 
πραγματοποιηθούν συνολικά ογδόντα (80) ημερομίσθια. 

4. Κοινότητα Καρυάς Λευκάδας: ποσό επτακοσίων χιλιάδων 
(700.000) δρχ. προς απασχόληση τριάντα (30) ανέργων. 

Περιγραφή έργων 

- Συντήρηση αγροτικών δρόμων 

- Διάνοιξη διαπλάτυνση κοινοτικών δρόμων 

Για την κατασκευή των παραπάνω έργων, θ’ απαιτηθεί το ποσό των 
τριών εκατομμυρίων (3.000.000) δρχ. και θα πραγματοποιηθούν συ¬ 
νολικά τετρακόσια εξήντα (460) ημερομίσθια. 

5. Κοινότητα Πηγαδισάνων Λευκάδας: ποσό εξακοσίων εβδομήντα 
χιλιάδων (670.000) δρχ. προς απασχόληση είκοσι (20) ανέργων. 
Περιγραφή έργων: 

- Αποπεράτωση Δημοτικού Νεκροταφείου 

- Κατασκευή δεξαμενής υδρομάστευσης πηγής Μάρκου 

- Αποπεράτωση διαμόρφωση χειμάρου Γιούργα 

Για την κατασκευή των παραπάνω έργων, θ’ απαιτηθεί το ποσό των 
δύο εκατομμυρίων τετρακοσϊων χιλιάδων (2.400.000) δρχ. και θα 
πραγματοποιηθούν συνολικά τετρακόσια πενήντα (450) ημερομίσθια. 

6. Δημοτική Επιχ/ση Έργων Αλεξ/πολης: ποσό έξι εκατομμυρίων 
τριακοσίων χιλιάδων (6.300.000) δρχ. προς απασχόληση σαράντα 
οκτώ (48) ανέργων. 

Περιγραφή έργου: 

- Κάλυψη χειμάρου Βανικιώτη (β’ φάση) 

Για την κατασκευή του παραπάνω έργου, θ’ απαιτηθεί το ποσό των 
ογδόντα δύο εκατομμυρίων (82.000.000) δρχ. και θα πραγματοποιη¬ 
θούν συνολικά τέσσερις χιλιάδες διακόσια είκοσι τέσσερα (4.224) ημε¬ 
ρομίσθια. 

Η χρηματοδότηση αυτή θα δοθεί στους παραπάνω φορείς με τους 
όρους και προϋποθέσεις που ορίζει η 30701/10.4.87 (ΦΕΚ 206ΤΒ 
της 22.4.87) κοινή απόφαση των Υπουργών Εθνικής Οικονομίας και 
Εργασίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Οκτωβρίου 1987 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

Κ. ΣΗΜΙΤΗΣ Γ. ΓΕΝΝΗΜΑΤΑΣ 

-♦- 

Αριθ. Α3β/οικ. 14692 (6) 

Μεταφορά θέσης ειδικευόμενου γιατρού από Νομαρχιακό Γενικό Νοσο¬ 
κομείο Πατησίων στο Νομαρχιακό Γενικό Νοσοκομείο Νέας Ιωνίας 

«Η ΑΓΙΑ ΟΛΓΑ». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 του άρθρου 3 του Ν. 1579/85 «Ρυθμίσεις 
για την εφαρμογή και ανάπτυξη του Εθνικού Συστήματος Υγείας και 
άλλες διατάξεις» (ΦΕΚ 217/Α/85). 

2. Την αριθ. Α3β/οικ. 14120/86 Υπουργική απόφαση «αναμόρ¬ 
φωση του Οργανισμού του Γενικού Νοσοκομείου Ν. Ιωνίας “Η ΑΓΙΑ 
ΟΛΓΑ”» (Φ.Ε.Κ. 697/Β/86). 

3. Την αριθ. Α3β/οικ.4204/87 υπουργική απόφαση «αναμόρφωση 
του οργανισμού του Νοσηλευτικού Ιδρύματος Εκκλησίας Ελλάδος» 
(Ν.Ι.Ε.Ε.) (Φ.Ε.Κ. 148/Β/87), αποφασίζουμε: 

Η θέση ειδικευόμενου γιατρού στην ειδικότητα της Παθολογοανατο¬ 
μίας, που έχει συσταθεί με την αριθ. Α3β/4317/δις/28.5.87 κοινή 
απόφαση στο Νομαρχιακό Γενικό Νοσοκομείο Πατησίων, μεταφέρεται 
και προστίθεται στον Οργανισμό του Νομαρχιακού Γενικού Νοσοκο¬ 
μείου Ν. Ιωνίας «Η ΑΓΙΑ ΟΛΓΑ». 

Κατά την πρώτη εφαρμογή η θέση αυτή καλύπτεται από την γιατρό 
Κυριάκού Βασιλική που είχε διοριστεί στο Νομαρχιακό Γ ενικό Νοσοκο¬ 
μείο Πατησίων για άσκηση στην ειδικότητα της Παθολογοανατομίας 
και στη συνέχεια τοποθετήθηκε στο Νομαρχιακό Γενικό Νοσοκομείο 
Νέας Ιωνίας «Η ΑΓΙΑ ΟΛΓΑ», λόγω διακοπής λειτουργίας του Παθο- 
λογοανατομικού εργαστηρίου του Νομ. Γεν. Νοσοκομείου Πατη¬ 
σίων. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 16 Οκτωβρίου 1987 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

- + 

Αριθ. Α2α/26784 (7) 

Ορισμός αναγκαιούντος προσωπικού και έγκριση πρόσληψης αυτού στο 
Σουηδικό Οίκο Ευγηρίας Ηγουμενίτσας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις α) του άρθρου 9 του Ν. 1476/84, β) του άρθρου 5 
κεφ. β' του Ν.993/79. 

2. Την αριθ. 213/11.5.87 πράξη του Υπουργού Προεδρίας της Κυ¬ 
βέρνησης. 

3. Τις απρόβλεπτες και επείγουσες ανάγκες του Σουηδικού Οίκόυ 
Ευγηρίας Ηγουμενίτσας που δεν μπορούν να καλυφθούν από το υπάρ- 
χον προσωπικό ή με απόσπαση. 

4. Το αριθ. 213/21.9.87 έγγραφο του Σουηδικού Οίκου Ευγηρίας 
Ηγουμενίτσας. 

5. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοινών. Ασφαλίσεων 1358/87 (ΦΕΚ 535/87 τ.Β'), αποφα¬ 
σίζουμε: 

Ορίζουμε τον αριθμό του αναγκαιούντος για πρόσληψη προσωπικού 
στο Σουηδικό Οίκο Ευγηρίας Ηγουμενίτσας σε ένα (1) καθαριστή-κου- 
ρέα, με σχέση εργασίας, ιδιωτ. δικαίου για χρονικό διάστημα μέχρι 
οκτώ (8) μήνες και εγκρίνουμε την απόφαση του Δ/κού Συμβουλίου του 
Σουηδικού Οίκου Ευγηρίας Ηγουμενίτσας που πάρθηκε στην αριθ. 22/ 
10.9.87 συνεδρίασή του για την πρόσληψη του Γεωργίου θεοδωρίδη 
του Φώτη από 11.9.87, για τήν αντιμετώπιση των λειτουργικών ανα¬ 
γκών του Ιδρύματος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 12 Οκτωβρίου 1987 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 


Αριθ. Δ2α/26376 (8) 

Έγκριση προσωρινής πρόσληψης προσωπικού στον Κρατικό Παιδικό 
Σταθμό Νέας Κρήνης και στον Κρατικό Παιδικό Σταθμό Τούμπας. 

Ο ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντες υπόψη: 

1. Τις διατάξεις: α) του άρθρου 9 του Ν. 1476/84. 

β) του άρθρου 5 Κεφ. Β' του Ν. 993/79. 

2. Την πράξη του Υπουργού Προεδρίας της Κυβέρνησης 213/ 
11.5.87. 

3. Τις απρόβλεπτες και επείγουσες ανάγκες των Σταθμών που δεν 
μπορούν να καλυφθούν από το υπάρχον προσωπικό ή με απόσπαση. 

-4. Τα αριθ. ΔΚΠ/ΠΠ/14940, καιΔΚΠ/ΠΠ/14944/18.9.87 έγ¬ 
γραφα της Δ/νσης Κοιν. Πρόνοιας Ν. Θεσ/νίκης. 

5. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλϊσεως 1358/87 (ΦΕΚ 535/87 τ.Β'), αποφασί¬ 
ζουμε: 

Ορίζουμε τον αριθμό του αναγκαιούντος για πρόσληψη προσωπικού 
σε μία (1) μαγείρισσα στον Κρατικό Παιδικό Σταθμό Νέας Κρήνης και 
σε ένα (1) άτομο για προσωπικό Βοηθητικών εργασιών στον ΚΠΣ Τού¬ 
μπας, με σχέση εργασίας ιδιωτ. δικαίου, για χρονικό διάστημα μέχρι 
οκτώ (8) μήνες και εγκρίνουμε τις αποφάσεις των Δ/κών Συμβουλίων 
των Σταθμών που πάρθηκαν στις αριθ. 15/9.9.87 και 16/14.9.87, 
συνεδριάσεις των, αντίστοιχα, για την πρόσληψη της Μυροφόρας Πάνου 
από 15.9.87, μαγείρισσας στον ΚΠΣΝ Κρήνης και της Ευαγγελίας 
Κίρτσιου, προσωπικό βοηθ. εργασιών, από αναλήψεως υπηρεσίας στον 
ΚΠΣ Τούμπας, μέχρι οκτώ (8) μήνες για την αντιμετώπιση των λει¬ 
τουργικών αναγκών αυτών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

, Αθήνα, 12 Οκτωβρίου 1987 I 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 

-ψ- 

Αριθ. Δ2α/26955 (9) 

Προσωρινή πρόσληψη προσωπικού στον Γ' Κρατικό Παιδικό Σταθμό 
Θεσ/νίκης. 

Ο ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντες υπόψη: 

1. Τις διατάξεις: 

α) του άρθρου 9 του Ν. 1476/84. 

β) του άρθρου 5 κεφ. Β' του Ν. 993/79. 

2. Την πράξη του Υπουργού Προεδρίας της Κυβέρνησης αριθ. 213/ 
11.5.87. 

3. Το απόσπασμα πρακτικού της αριθ. 16/17.9.87 Συνεδρίασης του 
Δ.Σ. του Γ' ΚΠΣ Θεσ/νίκης. 

4. Το έγγραφο της Δ/νσης Κοινωνικής Πρόνοιας Θεσ/νίκης αριθ. 
ΔΚΠ/ΠΠ/15526/23.9.87. 

5. Τις απρόβλεπτες και επείγουσες ανάγκες του Γ’ ΚΠΣ Θεσ/νίκης 
που δεν μπορούν να καλυφθούν από το υπάρχον προσωπικό ή με από¬ 
σπαση. 

6. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοινών. Ασφαλίσεων αριθ. 1358/2.10.87 (ΦΕΚ 535/Β/ 
5.10.87), αποφασίζουμε: 

Ορίζουμε τον αριθμό του αναγκαιούντος για πρόσληψη προσωπικού 
στον Γ' Κρατικό Παιδικό Σταθμό Θεσ/νίκης, σε μία (1) Καθαρίστρια 
(προσωπικό βοηθητικών εργασιών), με σχέση εργασίας ιδιωτικού δι¬ 
καίου, για χρονικό διάστημα μέχρι οκτώ μήνες και εγκρίνουμε την από¬ 
φαση του Διοικητικού Συμβουλίου του Σταθμού, που πάρθηκε στην 
αριθ. 16/17.9.87 συνεδρίασή του, για την πρόσληψη από 18.9.87 της 
Γεωργίας Παυλίδου, σαν καθαρίστριας (προσωπικό βοηθητικών εργα¬ 
σιών) στο Γ' ΚΠΣ Θεσ/νίκης, με σχέση εργασίας ιδιωτικού δικαίου, για 
χρονικό διάστημα μέχρι οκτώ (8) μήνες για την αντιμετώπιση επειγου- 
σών λειτουργικών αναγκών του Σταθμού. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 12 Οκτωβρίου 1987 

Η ΥΦΥΠΟΥΡΓΟΣ 


ΣΥΛΒΑ ΑΚΡΙΤΑ 


♦ 


Αριθ. 109/2322 (10) 

Αύξηση συντάξεων Ταμείου Επικουρικής Ασφαλίσεως Προσωπικού 
Εταιρειών Τσιμέντων. 

Ο ΥΦΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντες υπόψη: 

1. Τις διατάξεις της παρ. 4 του άρθρου 1 του Ν.Δ/ 4577/66 «περί 
τροποποιήσεως και συμπληρώσεως της νομοθεσίας περί κοινωνικής 
ασφαλίσεως και περί ετέρων τινών διατάξεων». 

2. Τις διατάξεις των άρθρων 23 παρ. 1 στοιχ. στ', 24 παρ. 1 και 
παρ. 2 στοιν. γ', 26 παρ. 1 και 27 παρ. 1 στοιχ. δ', του Ν. 1558/85 
(ΦΕΚ 137/Α/1985). 

3. Τις διατάξεις του άρθρου 7 τουΝ. 1275/82 (ΦΕΚ 100/Α/82). 

4. Τη 1358/2.10.87 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 535/ 
Β/1987). 

5. Τη γνώμη του Δ.Σ. του Ταμείου Επικουρικής Ασφαλίσεως Προ¬ 
σωπικού Εταιρειών Τσιμέντων που λήφθηκε κατά τις 26/8.7.87 και 
34/10.9.87 συνεδριάσεις του, αποφασίζουμε: 

1. Οι καταβαλλόμενες από το Ταμείο Επικουρικής Ασφαλίσεως Προ¬ 
σωπικού Εταιρειών, Τσιμέντων συντάξεις στους συνταξιούχους λόγω 
γήρατος και αναπηρίας που το συνταξιοδοτικό τους δικαίωμα εμπίπτει 
στο μέχρι 31.12.1986 χρονικό διάστημα, αυξάνονται από 1.8.1987, 
ως εξής: 

α) Για ποσά σύνταξης από 18.001 - 25.000 αύξηση 1.500 δρχ. 

β) Για ποσά σύνταξης από 25.001 - 40.000 αύξηση 2.000 δρχ. 

γ) Για ποσά σύνταξης από 40.001 - και άνω αύξηση 1.000 δρχ. 

2. Τα ποσά σύνταξης κάθε κλιμακίου που προκύπτει με τις χορηγού¬ 
μενες αυξήσεις, σε καμία περίπτωση δεν μπορεί να είναι κατώτερο του 
ποσού της σύνταξης του προηγούμενου κλιμακίου που προκύπτει μετά 
τις αυξήσεις. 

3. Οι συντάξεις λόγω θανάτου, ύψους πέραν του κατωτάτου ορίου, 
αυξάνονται κατά 1.000 δρχ. 

4. Τα κατώτατα όρια διαμορφώνονται από την ίδια ημερομηνία σε 

19.500 για τους συνταξιούχους λόγω γήρατος και αναπηρίας και σε 

16.500 για τους συνταξιούχους λόγω θανάτου, ανεξάρτητα από τον 
χρόνο έναρξης της συνταξιοδότησης. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 16 Οκτωβρίου 1987 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 
- —ψ- 

Αριθ. Ε5/7076 (11) 

Πρακτική άσκηση σπουδαστών ΤΕΙ στο επάγγελμα. 

ΟΙ ΥΠΟΥΡΓΟΙ 

ΓΕΩΡΓΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Την Ε5/5831/87 (ΦΕΚ 425 τ.Β'/10.8.87) κοινή απόφαση των 
Υπουργών Εθνικής Παιδείας και θρησκευμάτων και Γεωργίας. 

2. Την από 18.2.87 με Α.Π. Η/1022 (ΦΕΚ 84 τ.Β·/87) κοινή 
απόφαση του Πρωθυπουργού και του Υπουργού Εθνικής Παιδείας και 
Θρησκευμάτων, αποφασίζουμε: 

1. Τροποποιούμε την παράγραφο 2 της Ε5/5831/87 κοινής από¬ 
φασης των Υπουργών Εθνικής Παιδείας και Θρησκευμάτων και Γεωρ¬ 
γίας ως εξής: «Οι αποζημιώσεις και οι ασφαλιστικές εισφορές των 
ασκούμενων σπουδαστών ΤΕΙ στις υπηρεσίες της παραγράφου' 1 της 
παρούσας βαρύνουν από την περίοδο 1.10.87 και μετά, τις σχετικές πι¬ 
στώσεις των Τεχνολογικών Εκπαιδευτικών Ιδρυμάτων προέλευσης των 
σπουδαστών τα οποία και είναι αρμόδια για την πληρωμή τους». 

2. Η παράγραφος 1 της Ε5/5831/87 παραμένει ως έχει. 

3. Μέχρι την περίοδο που λήγει στις 30.9.87 ο τρόπος πληρωμής 
των σπουδαστών παραμένει αυτός να αναφέρεται στην Ε5/5831/87 
κοινή απόφαση των Υπουργών Εθνικής Παιδείας και θρησκευμάτων 
και Γεωργίας. 


Η παρούσα να δημοσιευθεί στην Εφημερίδα της Κυβερνήσεως. 
Αθήνα, 8 Οκτωβρίου 1987 

ΟΙ ΥΠΟΥΡΓΟΙ 


ΥΦΥΠΟΥΡΓΟΣ 

ΓΕΩΡΓΙΑΣ ΕΘΝ. ΠΑΙΔΕΙΑΣ & ΘΡΗΣΚ/ΤΟΝ 

I. ΠΟΤΤΑΚΗΣ I. ΚΩΝΣΤΑΝΤΙΝΙΔΗΣ 


♦ 


Αριθ. ΒΙ/12702 (12) 

Τροποποίηση της με αριθ. ΒΙ/13828/19.12.85 απόφασης «περί συ- 
γκροτήαεως του Υπηρεσιακού Συμβουλίου». 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τη με αριθμό ΒΙ/13828/19.12.85 απόφαση «Περί συγκροτή- 
σεως του Υπηρεσιακού Συμβουλίου Υπαλλήλων του Υπουργείου Εμπο¬ 
ρίου». 

3. Το γεγονός ότι ο Γενικός Γραμματέας του Υπουργείου Εμπορίου 
Μιχάλης Σάλλας που συμμετείχε ως Πρόεδρος στο Υπηρεσιακό Συμ¬ 
βούλιο παραιτήθηκε από την Υπηρεσία και ανέλαβε καθήκοντα ο Χαρά¬ 
λαμπος Σταματόπουλος, αποφασίζουμε: 

Τροποποιούμε τη ΒΙ/13828/19.12.85 απόφασή μας «περί συ- 
γκροτήσεως του Υπηρεσιακού Συμβουλίου Υπαλλήλων του Υπουργείου 
Εμπορίου», που δημοσιεύθηκε στο 784/31.12.85 ΦΕΚ Τεύχος Β' και 
ορίζουμε ως Πρόεδρο αυτού το νέο Γενικό Γραμματέα του Υπουργείου 
μας Χαράλαμπο Σταματόπουλο σε αντικατάσταση του παραιτηθέντος 
Μιχ. Σάλλα. 

Κατά τά άλλα ισχύει η ΒΙ/13828/19.12.85 απόφασή μας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 20 Οκτωβρίου 1987 

Ο ΥΠΟΥΡΓΟΣ 

ΠΑΝ. ΡΟΥΜΕΛΙΩΤΗΣ 


♦ 


Αριθ. Α4/1161 (13) 

Τροποποίηση απόφασης συγκρότησης Επιτροπής Τιμών Φαρμάκων. 

Ο ΥΠΟΥΡΓΟΣ ΕΜΠΟΡΙΟΥ 

Έχοντες υπόψη: 

1. Τις διατάξεις του Ν. 1558/85 «περί Κυβέρνησης & Κυβερνητι¬ 
κών Οργάνων». 

2. Το Ν. 96/73, όπως τροποποιήθηκε με το Ν. 784/78, καθώς και 
με το Ν. 1316/83. 

3. Το Π.Δ. 607/76 «περί οργανισμού του Υπουργείου Εμπορίου». 

4. Το Ν. 1232/82 «περί επαναφοράς σε ισχύ, τροποποίηση και συ¬ 
μπλήρωση των διατάξεων του Ν.Δ. 4352/1964 και άλλες διατάξεις». 

5. Τη με αριθ. Β3/395/26.4.82, Φ.Ε.Κ. 217 τεύχος Β' κοινή από¬ 
φαση των Υπουργών Προεδρίας Κυβέρνησης και Εμπορίου. 

6. Την απόφαση με αριθμ. Α4/245/7.2.86 «περί συγκρότησης Επι¬ 
τροπής Τιμών Φαρμάκων». 

7. Τα έγγραφα με αριθμ. 1581/20.10.86, 1161/16.9.87 και 
Α6/9442/30.9.87 του Υπουργείου Υγείας, Πρόνοιας & Κοινωνικών 
Ασφαλίσεων, αποφασίζουμε: 

Τροποποιούμε την Α4/245/7.2.86 απόφασή μας «Περί συγκρότη¬ 
σης της Επιτροπής Τιμών Φαρμάκων, και ορίζουμε: 

1) Τον Τσιαντά Παναγιώτη, εκπρόσωπο των ασφαλιστικών Τα¬ 
μείων, τακτικό μέλος με αναπληρωματικό μέλος τον Παπαδόπουλο Ιω¬ 
άννη σε αντικατάσταση του Ιωάννη Παπαδόπουλου και της Ειρήνης 
Φουντουκάτου αντίστοιχα. 

2) Τον Κωτσόπουλο Κων/νο, εκπρόσωπο του Π.Φ.Σ. ως τακτικό 
μέλος με αναπληρωματικό μέλος τον Ευσταθίου Ιωάννη σε αντικατά¬ 
σταση των Σπατιώτη Μιχαήλ και Παπαγιάννη Ελευθέριο αντί¬ 
στοιχα. 

Η, απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 20 Οκτωβρίου 1987 


Ο ΥΠΟΥΡΓΟΣ 

ΠΑΝ. ΡΟΥΜΕΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


ΑΓΟΡΑΝΟΜΙΚΕΣ ΔΙΑΤΑΞΕΙΣ 

Αριθ. Α2-8555 · (14) 

ΑΓΟΡΑΝΟΜΙΚΗ ΔΙΑΤΑΞΗ ΑΡ. 60 
Παραγωγή και διάθεση αρτοπαρασκευασμάτων από διάφορα άλευρα 
και μείγματα αυτών. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Περί Κυβέρνησης και Κυβερνητικών Οργά¬ 
νων». 

2. Το Π.Δ. 607/76 «Περί Οργανισμού του Υπουργείου Εμπορίου» 
όπως τροποποιήθηκε με το Π.Δ. 928/79. 

3. Το Ν.Δ. 136/46 «Περί Αγορανομικού Κώδικα» όπως τροποποιή¬ 
θηκε και συμπληρώθηκε μεταγενέστερα. 

4. Την ΑΔ 72/77 «Περί κωδικοποίησης των Αγορανομικών Διατά¬ 
ξεων εκδοθεισών μέχρι 30.6.77» όπως τροποποιήθηκε και συμπληρώ¬ 
θηκε μεταγενέστερα. 

5. Τα αιτήματα της Ομοσπονδίας Αρτοποιών Ελλάδας σχετικά με 
παραγωγή και διάθεση αρτοπαρασκευασμάτων, από διάφορα άλευρα 
και μείγματα αυτών, αποφασίζουμε: 

Άρθρο 1. 

Στο άρθρο 174 της με αριθ. 72/77 Α.Δ. η παράγραφος 4 αντικαθί¬ 
σταται-όπως παρακάτω: 

Οι αρτοποιοί δύνανται να παράγουν και να διαθέτουν στην Κατανά¬ 
λωση αρτοπαρασκευάσματα από οποιοδήποτε τύπο αλεύρου σίτου, 
μειγμάτων μεταξύ των ή και με άλευρα άλλων δημητριακών. 

Τα βάρη αυτών των αρτοπαρασκευασμάτων καθορίζονται σε διακό¬ 
σια πενήντα (250), τριακόσια πενήντα (350), πεντακόσια (500), επτα¬ 
κόσια πενήντα (750) και χίλια (1.000) γραμμάρια ανά τεμάχιο. 

Άρθρο 2, 

Οι παραβάτες της παρούσας που ισχύει σε ολόκληρη την Επικράτεια 
από της επομένης της ανακοίνωσής της στον Ημερήσιο Τύπο, διώκο¬ 
νται και τιμωρούνται σύμφωνα με τις διατάξεις του Αγορανομικού Κώ¬ 
δικα. 

Η παρούσα να δημοσιευθεί στην Εφημερίδα της Κυβερνήσεως και να 
ανακοινωθεί στην Ημερήσιο τύπο. 

Αθήνα, 20 Οκτωβρίου 1987 

Ο ΥΠΟΥΡΓΟΣ 

ΠΑΝ. ΡΟΥΜΕΛΙΩΤΗΣ 

-♦- 

Αριθ. Α1-7587 (15) 

ΑΓΟΡΑΝΟΜΙΚΗ ΔΙΑΤΑΞΗ ΑΡ. 61 
Μετάταξη των σερβιριζόμενων καφέδων από κατ/τα κατηγοριών Α’ 

Διακεκριμένης και ανωτέρων και αναγραφή στους τιμ/γους των 

εστιατορίων και λοιπών παρόμοιων κατ/των για έκδοση ή μη απο¬ 
δείξεων. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα», όπως 
ισχύει. 

2. Το Π.Δ. 607/76 «Περί Οργανισμού του Υπουργείου Εμπορίου» 
όπως ισχύει. 

3. Το Ν.Δ. 136/46 «Περί Αγορ/κού Κώδικος» όπως ισχύει. 

4. Την ΑΔ 72/77 «Περί Κωδικοποιήσεως Αγορ/κών Δ/ξεων» που 
έχουν εκδοθεί μέχρι 30.6.77, όπως ισχύει. 

5. Τα άρθρα 1, 108, 122, 122α & 133 της Κωδ/νης Α.Δ. 72/77, 
όπως ισχύουν. 

6. Τα αιτήματα των ενδιαφερομένων σχετικά με την απελευθέρωση 
των τιμών των ειδών καφενείου. 

7. Τα Α1-3642/25.5.87 & Α1-5956/31.7.87 Υπηρεσιακά Ση¬ 
μειώματα, με τα οποία στείλαμε στη Γνωμοδοτική Επιτροπή Τιμών του 
Υπουργείου Εμπορίου εισηγητικά, σχετικά με τις απόψεις της Υπηρε¬ 
σίας μας επί του θέματος της μετάταξης των σερβιριζόμενων καφέδων 
και αναψυκτικών. 

8. Το 10/18.9.87 πρακτικό της Γνωμοδοτικής Επιτροπής τιμών 
του Υπουργείου Εμπορίου. 

9. Το 11218/14.9.87 έγγραφο του Υπουργού Οικονομικών, απο¬ 
φασίζουμε: 

Άρθρο 1. 

Οι περιπτώσεις «Γαλακτοπωλεία....», «Εστιατόρια...», «Καφε¬ 
νεία...», «Κυλικεία & Αναψυκτήρια...» & «Μπαρ...», που αναφέρονται 
στο μέρος Α «ουσιώδη εν επαρκεία» (ελεγχόμενα για υπερβολικό κέρ¬ 
δος) του άρθρου 1 του Κεφαλαίου Α της Κωδ/νης Α.Δ. 72/77, όπως 


ισχύουν, αντικαθίστανται ως ακολούθως: 

- Γαλακτοπωλεία γενικά & παρόμοια κατ/τα κατηγοριών υπερπο¬ 
λυτέλειας, πολυτέλειας & Α' Διακεκριμένης για όλα τα προσφερόμενα 
(σερβιριζόμενα) ή πωλούμενα, από αυτά, είδη γαλακτοπωλείου, πλην 
των ειδών που αναφέρονται στην περίπτωση β της παραγράφου 3 του 
άρθρου 122 α της Διάταξης αυτής. 

- Εστιατόρια & παρόμοια κατ/τα κατηγοριών Υπερπολυτέλειας, 
Πολυτέλειας & Α’ Διακεκριμένης, για όλα τα σερβιριζόμενα & πωλού¬ 
μενα, από αυτά, είδη πλην των ειδών που αναφέρονται στα άρθρα 90, 
91 & 92 & στην περίπτωση β της παραγράφου 3 του άρθρου 122α της 
Διάταξης αυτής & Εστιατόρια & παρόμοια προς αυτά κατ/τα κατηγο¬ 
ριών Α', Β’, Γ’ & Δ’ για όλα τα σερβιριζόμενα και πωλούμενα, από 
αυτά, είδη, με την επιφύλαξη των ρυθμίσεων, που αναφέρονται στο κε¬ 
φάλαιο περί Εστιατορίων και καφενείων της Διάταξης αυτής. 

- Καφενεία κατηγοριών υπερπολυτέλειας, πολυτέλειας και Α' Διακε¬ 
κριμένης για όλα τα προσφερόμενα, από αυτά, είδη, πλην των ειδών που 
αναφέρονται στην παράγραφο 1 και περίπτωση β της παραγράφου 3 
του άρθρου 122α της Διάταξης αυτής και καφενεία κατηγοριών Α’, Β', 
Γ' & Δ' για όλα τα προσφερόμενα από αυτά, είδη, με την επιφύλαξη των 
ρυθμίσεων που αναφέρονται στο κεφάλαιο περί Καφενείων της Διάταξης 
αυτής. 

- Κυλικεία & Αναψυκτήρια υπερπολυτέλειας, πολυτέλειας & Διακε¬ 
κριμένης για όλα τα σερβιριζόμενα και γενικά πωλούμενα, από αυτά, 
είδη, πλην των ειδών εστιατορίων, που αναφέρονται στα άρθρα 90, 91 
& 92 και καφενείων της παραγράφου 1 και της περίπτωσης β της πα¬ 
ραγράφου 3 του άρθρου 122α της Διάταξης αυτής και κυλικεία και ανα¬ 
ψυκτήρια κατηγοριών Α', Β', Γ' και Δ' για όλα τα σερβιριζόμενα και 
πωλούμενα, από αυτά, είδη, με την επιφύλαξη των ρυθμίσεων, που ανα- 
φέρονται στο κεφάλαιο περί Εστιατορίων και Καφενείων της Διάταξης 
αυτής. 

- Μπαρ γενικά κατηγοριών υπερπολυτέλειας, πολυτέλειας & Α' Δια- 
κριμένης για όλα τα σερβιριζόμενα και γενικά πωλούμενα, από αυτά, 
είδη, πλην των ειδών Εστιατορίων που αναφέρονται στα άρθρα 90, 91 
& 92 και καφενείων της περίπτωσης β της παραγράφου 3 του άρθρου 
122α της Διάταξης αυτής και κυλικεία και αναψυκτήρια κατηγοριών 
Α', Β', Γ’ & Δ' για όλα τα σερβιριζόμενα και πωλούμενα, από αυτά, 
είδη, με την επιφύλαξη των ρυθμίσεων, που αναφέρονται στο Κεφάλαιο 
περί Εστιατορίων και Καφενείων της Διάταξης αυτής. 

Άρθρο 2. 

Οι περιπτώσεις «Γαλακτοπωλεία...», «Εστιατόρια», «Καφενεία...», 
«Κυλικεία & αναψυκτήρια...» & «Μπαρ...», που αναφέρονται στο μξρος 
Β’ «ουσιώδη εν ανεπαρκεία» (διατιμημένα είδη ή ελεγχόμενου κέρδους) 
του άρθρου 1 του κεφαλαίου Α της Κωδ/νης Α.Δ. 72/77, όπως ισχύ¬ 
ουν, αντικαθίστανται ως ακολούθως: 

- Γαλακτοπωλεία & παρόμοια προς αυτά κατ/τα, κατηγοριών Α’, 
Β', Γ' & Δ' για όλα τα προσφερόμενα (σερβιριζόμενα) ή πωλούμενα, από 
αυτά, είδη, γαλακτοπωλείου και καφενείου. 

- Εστιατόρια και παρόμοια προς αυτά κατ/τα κατηγοριών Α', Β’, Γ’ 
& Δ’ για τα προσφερόμενα (σερβιριζόμενα) και γενικά πωλούμενα, από 
αυτά, είδη, που αναφέρονται στο κεφάλαιο περί εστιατορίων και καφε¬ 
νείων πλην των ειδών των άρθρων 90, 91 & 92. 

- Καφενεία κατηγοριών Α', Β’, Γ’ & Δ' για τα προσφερόμενα, από 
αυτά, είδη, που αναφέρονται στο κεφάλαιο περί Καφενείων, πλην των ει¬ 
δών της παραγράφου 1 του άρθρου 122α της Διάταξης αυτής. 

- Κυλικεία & Αναψυκτήρια κατηγοριών Α', Β', Γ’ & Δ' για τα προ¬ 
σφερόμενα, από αυτά, είδη, που αναφέρονται στο κεφάλαιο περί Εστια¬ 
τορίων & Καφενείων, πλην των ειδών των άρθρων 90, 91 & 92 και της 
παραγράφου 1 του άρθρου 122α της Διάταξης αυτής. 

- Μπαρ γενικά και παρόμοια προς αυτά καταστήματα κατηγοριών 
Α', Β', Γ' & Δ' για όλα τα προσφερόμενα (σερβιριζόμενα) & γενικά πω¬ 
λούμενα, από αυτά, είδη, που αναφέρονται στο κεφάλαιο περί Εστιατο¬ 
ρίων και Καφενείων, πλην των ειδών των άρθρων 90, 91 & 92. 

Άρθρο 3. 

Οι'παράγραφοι 4 & 5 του άρθρου 108 της Κωδ/νης Α.Δ. 72/77, 
όπως ισχύουν, αντικαθίστανται ως ακολούθως: 

4. Εστιατόρια, Μπαρ, Κυλικεία, Ταβέρνες και λοιπά παρόμοια κατ- 
/τα κατηγοριών υπερπολυτέλειας και πολυτέλειας, που λειτουργούν σε 
ξενοδοχεία & ξενοδοχειακά συγκροτήματα τάξης πολυτέλειας, μετα¬ 
τάσσονται στην κατηγορία των μη ελεγχόμενων ειδών για όλα τα προ¬ 
σφερόμενα, από αυτά είδη. Με εξαίρεση τα είδη που αναφέρονται στην 
περίπτωση β της παραγράφου 3 του άρθρου 122α της διάταξης αυτής 
και προσφέρονται σε υπαίθριους μισθωμένους χώρους, που χρησιμο¬ 
ποιούνται από τα παραπάνω κέντρα, μετατάσσονται στην κατηγορία 
των διατιμημένων ειδών ή ελεγχόμενου κέρδους και εφαρμόζονται στην 

περίπτωση αυτή οι τιμές του άρθρου 122 της διάταξης αυτής, που ισχύ¬ 
ουν για τα κέντρα της αντίστοιχης κατηγορίας. 

5. Εστιατόρια, Μπαρ, Κυλικεία, Ταβέρνες και λοιπά παρόμοια κατ- 
/τα κατηγοριών Α' Διακεκριμένης και κατωτέρων που λειτουργούν σε 
ξενοδοχεία και ξενοδοχειακά συγκροτήματα τάξης Α' και ανωτέρων κα¬ 
θώς και κέντρα κατηγοριών πολυτέλειας & υπερπολυτέλειας, που λει¬ 
τουργούν σε ξενοδοχεία και ξενοδοχειακά συγκροτήματα Α' τάξης μετα¬ 
τάσσονται στην κατηγορία των ελεγχόμενων ειδών για υπερβολικό κέρ¬ 
δος για τα προσφερόμενα από αυτά διατιμημένα είδη καφενείου της πα¬ 
ραγράφου 1 του άρθρου 122 της διάταξης αυτής. Με εξαίρεση τα είδη 
που αναφέρονται στην περίπτωση β της παραγράφου 3 του άρθρου 
122α της διάταξης αυτής και προσφέρονται σε υπαίθριους μισθωμένους 
χώρους, που χρησιμοποιούνται από τα παραπάνω κέντρα, μετατάσσο¬ 
νται στην κατηγορία των διατιμημένων ειδών ή ελεγχόμενου κέρδους 
και εφαρμόζονται στην περίπτωση αυτή οι τιμές του άρθρου 122 της 
διάταξης αυτής, που ισχύουν για τα κέντρα της αντίστοιχης κατηγο¬ 
ρίας. 

Άρθρο 4 

Η περίπτωση I «ΚΑΦΕΔΕΣ» της παραγράφου 1 του άρθρου 122 της 
Κωδ/νης Α.Δ. 72/77, όπως ισχύει, αντικαθίσταται ως ακολούθως: 


ΕΙΔΟΣ ΚΑΤΗΓΟΡΙΕΣ 

Α' Β' Γ'-Δ' 


I. «ΚΑΦΕΔΕΣ» 

α. Καφές Ελληνικός σερβιριζόμενος σε 
κοινό φλυτζάνι, 

β. Καφές Ελληνικός σερβιριζόμενος 
σε μπρίκι με περιεχόμενο καφέ 1/4 
πλέον του κοινού φλυτζανιού. 
γ. Λοιποί καφέδες χωρίς γάλα, πλην 
του Βιενουά και του Ιρλανδικού καφέ, 
παρασκευαζόμενοι με οποιοδήποτε 
τρόπο, δια της προσθήκης ή όχι και 
άλλων υλικών προσφερόμενοι με 
οποιαδήποτε ονομασία, 
δ. Λοιποί καφέδες με γάλα ή κρέμα, 
παρασκευαζόμενοι με οποιοδήποτε 
τρόπο, δια της προσθήκης ή όχι και 
άλλων υλικών, προσφερόμενοι με 
οποιαδήποτε ονομασία, πλην του Βιε¬ 
νουά και του Ιρλανδικού καφέ, 

Άρθρο 5 

Η παράγραφος 3 του άρθρου 122α της Κωδ/νης Α.Δ. 72/77, όπως 
ισχύει, αντικαθίσταται ως ακολούθως: 

3. α) Μετατάσσουμε από την κατηγορία των διατιμημένων ειδών, ει¬ 
δών ή ελεγχόμενου κέρδους στην κατηγορία των ελεγχόμενων ειδών 
για υπερβολικό κέρδος, τα παρακάτω είδη, που σερβίρονται από Καφε¬ 
νεία, Ζαχαροπλαστεία, Καφέ-Μπάρ, Μπάρ, Κυλικεία, Αναψυκτήρια, 
Εστιατόρια και λοιπά παρόμοια καταστήματα, κατηγοριών Α' Διακε¬ 
κριμένης και ανωτέρων. 

1) Καφές Ελληνικός σερβιριζόμενος σε κοινό φλυτζάνι. 

2) Καφές Ελληνικός σερβιριζόμενος σε μπρίκι, με περιεχόμενο καφέ 
1/4 πλέον του κοινού φλυτζανιού. 

3) Λοιποί καφέδες χωρίς γάλα, παρασκευαζόμενοι με οποιονδήποτε 
τρόπο, δια της προσθήκης ή όχι και άλλων υλικών, προσφερόμενοι με 


οποιαδήποτε ονομασία και 

4) Λοιποί καφέδες με γάλα ή κρέμα, παρασκευαζόμενοι με οποιοδή- 
ποτε τρόπο, δια της προσθήκης ή όχι και άλλων υλικών, προσφερόμενοι 
με οποιαδήποτε ονομασία. 

β) Μετατάσσουμε από την κατηγορία των ελεγχόμενων ειδών για 
υπερβολικό κέρδος στην κατηγορία των διατιμημένων ειδών ή ελεγχό¬ 
μενου κέρδους τα παρακάτω είδη, που σερβίρονται από τα προαναφερό- 
μενα καταστήματα κατηγοριών υπερπολυτέλειας και κατωτέρων. 

1) Αναψυκτικά ποτά αεριούχα και μη από χυμούς εσπεριδοειδών και 
λοιπών οπωρών ή λαχανικών, τεχνητά αναψυκτικά και γενικά αναψυ¬ 
κτικά σκευάσματα, πλην των αναψυκτικών ποτών, που περιέχουν κα¬ 
φεΐνη. 

2) Αναψυκτικά ποτά που περιέχουν καφεΐνη και 

3) Συμπυκνωμένοι φυσικοί χυμοί, σακχαρούχοι ή μη, από εσπεριδο¬ 
ειδή, λοιπές οπώρες ή λαχανικά και χυμοί φρούτων και εσπεριδοειδών. 

Άρθρο 6 

Η παράγραφος 4 του άρθρου 122α της Κωδ/νης Α.Δ. 72/77, όπως 
ισχύει, αντικαθίσταται ως ακολούθως: 

4. Μετατάσσουμε από την κατηγορία των ελεγχόμενων ειδών για 
υπερβολικό κέρδος στην κατηγορία των διατιμημένων ειδών ή ελεγχό¬ 
μενου κέρδους τα είδη που αναφέρονται στα εδάφια 1, 2, 3 και 4 της 
περίπτωσης α της προηγούμενης παραγράφου του άρθρου αυτού, σερβι- 
ριζόμενα από Καφενεία, Ζαχαροπλαστεία, Καφέ Μπαρ, Κυλικεία, Ανα¬ 
ψυκτήρια, Εστιατόρια και λοιπά παρόμοια καταστήματα, κατηγοριών 
Α' και κατωτέρων, πλην του Ιρλανδικού καφέ και του Βιενουά. 

Άρθρο 7 

Η παράγραφος 2 του άρθρου 133 της Κωδ/νης Α.Δ. 72/77, όπως 
ισχύει, αντικαθίσταται ως ακολούθως: 

2. Στον τιμοκατάλογο και στο άνω δεξιό μέρος αυτού θα αναγράφο¬ 
νται με τις ενδείξεις: 

- ΝΟΜΙΜΕΣ ΕΠΙΒΑΡΥΝΣΕΙΣ, υποχρεωτικά όλες οι νόμιμες επι¬ 
βαρύνσεις στις οποίες υπόκειται το κατ/μα με τα ποσοστά που αντιστοι¬ 
χούν σε κάθε μία π.χ. 

ΝΟΜΙΜΕΣ ΕΠΙΒΑΡΥΝΣΕΙΣ 
α) Εξοχικό 15%. 
β) Μουσική 10% ή 20%. 
γ) Τουριστικό 5%. 

δ) Φιλοδώρημα περιποιητή 13% ή 16%. 
ε) Δημοτικός ή Κοινοτικός Φόρος 5% και 
στ) Φόρος Προστιθέμενης Αξίας 6% ή 18% ή 36%. 

- Το κατ/μα ΥΠΟΧΡΕΟΥΤΑΙ ή ΔΕΝ ΥΠΟΧΡΕΟΥΤΑΙ στην έκ¬ 
δοση διπλοτύπων αποδείξεων ή αναλυτικών αποδείξεων ταμειακής μη¬ 
χανής θεωρημένων από την αρμόδια Οικονομική Εφορία. 

Άρθρο 8 

1. Οι παραβάτες της διάταξης αυτής, που ισχύει από την επομένη 
της ανακοίνωσής της στον ημερήσιο τύπο, διώκονται κάι τιμωρούνται, 
σύμφωνα με τις διατάξεις του Αγορ/κού Κώδικα, που ισχύει. 

. 2. Οι παραπάνω ρυθμίσεις, ισχύουν και για τις περιφέρειες της Επι¬ 
κράτειας μέχρι της έκδοσης Αγορ/κών Δ/ξεων, τοπικής ισχύος, σύμ¬ 
φωνα με την παρεχόμενη εξουσιοδότηση, βάσει του άρθρου 128 της 
Κωδ/νης Α.Δ. 72/77 και 

3. Η διάταξη αυτή να δημοσιευθεί στην Εφημερίδα της Κυβερνήσεως 
και να ανακοινωθεί στον ημερήσιο τύπο. 

Αθήνα, 20 Οκτωβρίου 1987 

Ο ΥΠΟΥΡΓΟΣ 

ΠΑΙΜ. ΡΟΥΜΕΛΙΩΤΗΣ 

